Hjem Bøger Fantasy Morganas kilder
Morganas kilder er en fantasy-trilogi skrevet af Helle Ryding. Serien er inspireret af gamle danske folkesagn. Udgives på Nyt Nordisk forlag. Køb dem gennem vores samarbejdspartnere via linket øverst og nederst på siden.
1. Den sorte ravns forbandelse
Hvorfor har Elisa kræfter, hun ikke selv kan styre? Hvordan kan det være, hun altid ved, hvordan alle stjerner og planenet står på himlen? Og hvorfor vokser hendes hår hurtigere end alle andres?
12 årige Elisa er ikke som andre mennesker. Da hun var spæd, efterlod hendes mor hende i en kurv foran herregården Svaneborg. Moderen forsvandt, og det samme gjorde et brev, der fortalte en en frygtelig forbandelse. Nu dukker det gamle brev pludselig op og forandrer Elisas trygge tilværelse på Svaneborg. Samtidig flytter en mærkelig gæst med en høg ind på herregården, og en nat lokkes Elisa til at ride ud i Elllemosen, hvor mosefolket og svartalfer venter på hende i det bundløse mudder. Hvad sker der med hende? Hvem er hun egentlig, og hvor kommer hun fra? I sin søgen efrer sandheden om sig selv må Elisa helt ud til et sted, hvor regnbuen ender.
2. De fire vinde
Den onde Scarpia er kommet på sporet af Elycia, og hun må flygte over hals og hoved fra sit trygge hjem på Svaneborg sammen med athora-drengen Virtus. Men deres flugt bliver alt andet end nem, og undervejs får Elycia hårdt brug for at lære sine særlige athora-kræfter at kende.
For det er ikke kun Scarpia, som er i hælene på hende. Som Koronaens datter opdager Elycia, at hun har mange fjender, ikke kun blandt svartfolket, men også blandt ljusfolket…
For at redde sine venner har Elycia overgivet sig til den onde Scarpia, og en barsk forudsigelse forhindrer hende i at forsøge at flygte. Hun får brug for sin stærke vilje og alt sit mod, hvis hun skal overleve i svartfolkets mørke.
Scarpia søger efter Isarons Vision, et væsen, der ifølge gamle skrifter en dag vil stå med en magt i hænderne, som skal afgøre Morganas skæbne. Er det Elycia, der er denne Skæbnehånd? Og hvad er det for en begivenhed, visionen peger på?
Elycias mor, Koronaen, er stadig forsvundet, og uroen ulmer rundt omkring i Morgana. Elycia bliver snart en vigtig brik i et uhyggeligt magtspil, da Scarpia udnytter, at athoraerne mangler en stærk leder, og at ljusfolket er svækket.
I et kapløb med tiden må Elycia sætte sit liv på spil, da hun vover et dristigt forsøg på at få sin mor tilbage ...